साक्ष्य के अभाव में डीएसपी सुखमिंदर समेत 9 अारोपी बरी
पटियाला| प्लॉटपर कब्जा करने की कोशिश और मारपीट के एक कंप्लेंट केस में जज डॉ. गगनदीप कौर की अदालत ने डीएसपी सुखमिंदर सिंह चौहान, महेंद्र सिंह एसआई, करमजीत सिंह और जिम्मी धालीवाल निवासी खालसा कॉलेज कॉलोनी, बिकी राणा निवासी साहब नगर थेड़ी, सुखपाल सिंह इंचार्ज सीआईए राजपुरा, राजीव राय एएसआई, गुरप्रताप सिंह हेड कांस्टेबल और अमरजीत सिंह वायरलेस अापरेटर को बचावपक्ष के सीनियर वकील सुमेश जैन, अमरप्रीत सिंह मोनू, सिंदर सिंह और सुखदीप सिंह साहनी की दलीलों मानते हुए बरी कर दिया। सभी के खिलाफ ब्रजलाल निवासी साहब नगर थेड़ी ने अदालत में कंप्लेंट केस (धारा 379, 427, 447, 511, 506, 325, 148, 149 आईपीसी) साल 2009 में दायर किया था। कंप्लेंट केस में शिकायतकर्ता ने बताया था कि 20 सितंबर को साहब नगर थेड़ी में वह प्लॉट पर दीवार करा रहे थे उसी समय थाना सदर एसएचओ सुखमिंदर सिंह चौहान और एसआई महेंद्र सिंह को छोड़कर अन्य ने प्लॉट पर आकर उसके और उसकी मां के साथ मारपीट की थी और वहां से सारा सामान उठाकर ले गए थे। दो दिन बाद 22 सितंबर को उक्त सभी व्यक्ति प्लॉट पर आए और कब्जा करने की कोशिश की, लेकिन मौके पर मीडिया को देख सभी वापिस लौट गए। बुधवार को सबूतोंं के अभाव में सभी को बरी कर दिया गया।
bho_Deva hin_Deva